Littôrinna

E elettromotrice serie 900 de l'Unione Italiana Tramways Elettrici (UITE), dîte anche Littôrinne o tipô Zena, ean unna serie de tranvai bidiresiônali, a scartamentô metrico, in serviçiô in sciä ræ tranviaia de Zena. Ô nômme ô vegne dall'Officinna dô Littoriô, ciammä doppô a Liberaçiôn Romeo Guglielmetti da ô nômme de un tranviere martire da Rexistensa. In te questa officinna l'ea stætô realizzoô parte de vettüe. Di tram de questô tipô han circôloô in seguito a varie vicende in scë ræ de Belgrado (Jugoslavia) e de Innsbruck (Austria).

 Stoia 
 E vettüe zeneixi 
In seguitô ä neçessitæ de ammodernä a flotta sociale, a societæ UITE, ch'a gestiva a ræ tranviaia de Zena, a l'aveiva progettoô in proprio, e realizzoô in te sö officinne un növô tipô de vettüa bidireçionale a carrelli, con cascia elettrosaldä autoportante de növô disegnô. Ô prototipô, numeroô 900, ô l'ea stætô costruiô in to 1939 in te officinne sociali, con l'attiva partecipasiôn de maestranse; n'ea risultoô unna vettüa môderna, appressä da ô persônale pe a façilitæ de guidda, e dall'utensa pe ô confort de marcia. In particôlare se faxeiva notä a forte capaçitæ de accelerasiôn, reisa pôscibile dä leggeressa dô veicolo e dall'avviamentô elettrôpneumaticô.

Doppô ô prototipô l'è stæto costruiô atre 99 vettüe (numeræ da 901 a 999), consegnæ in ti anni 1939-40 e costruie, ôltre che dae officine UITE, dall'Ansaldo, dä Piaggio e dae Officinne Bagnea, tütte con equipaggiamentô elettricô da CGE e carrelli TIBB. Zà in tô 1940 sei vettüe (984 ÷ 989) sun stæte cedüe dä UITE ä Breda, riçevendo in cangiô quattrô tram articolæ che han costituiô a serie 1100. A Breda a l'avieiva poi passoô e sei "littorine" ä ræ tranviaia de Belgrado.

A Zena perciò l'ea introô in serviçiô sôlô 94 tranvai (900 ÷ 983 e 990 ÷ 999); in tô 1944 a vettüa 995 a l'è restä distrutta da un bombardamento, e ricostruia ä fin da Segônda Guera Môndiale cômme vettüa unidireçionale a træ porte. In ti anni Sciüscianta, a seguito da prôgressiva contrasiôn da rete, a UITE a l'avieiva prövoô a vende dôzze vettüe ä ræ de Zagabria, ma a trattativa a nô saieva rescia. In tô 1966 proprio unna "littorinna", a 935, a serrava l'epôca di tram a Zena. Tütte e vettüe vegnivan accantônæ, e demolie squæxi tütte dô 1971. Sôla unitæ sôpravvisciüa figna a ancö a 973, restaurä in tô 1980 con ô nümerô da progenitrice 900: pe qualche tempô a l'è stæta conservä in ta remissa "Gavette" dell'AMT côme rotabile storicô, pe esse poi ricoverä all'avertô in ta zona de Campi.

 E vettüe da ræ de Belgrado 
sinistra|miniatura|205x205px|Un di tranvai de Belgrado dô 1941
In tô marzô dô 1940 a societæ esercente a ræ tranviaia de Belgrado a l'aveiva ôrdinoô ä Breda unna serie de 15 vettüe tranviaie, costituie dae 6 unitæ ex-UITE e da ätre 9 unitæ da costruï ex novo da parte da mæxima Breda.

E 6 unitæ zeneixi ean arrivæ sübitô a Belgrado, vegnindô nümeræ in ta serie 37 ÷ 42. A successiva serie de 9 unitæ a l'ea stæta invece destinä dai occupanti tedeschi ä ræ tranviaia de Innsbruck, ma a causa de eventi bellici a Breda a saieiva arescia a completä solo un'unitæ, arrivä a Innsbruck in tô 1944 e numerä 90.

A costrusiôn de öttô vettüe mancanti (no ciü destinæ a Innsbruck, ma tôrna a Belgrado), a saieiva ripiggiä in tô dopôguera, ricavandô però de vettüe monodireçionali classificæ in ta serie 43 + 50. E vettüe 37 ÷ 42 sôn stæte trasformæ anche lô in monodireçionali in ti anni çinquanta, faxendô serviçiô fino a ô 1978. Successivamente sôn stæte tütte demolie.

 L'unitæ n. 60 de Innsbruck 

Questa vettüa a l'ha fæto serviçiô figna aô 1977, vegnindô poi cedüa a un'associaçiôn amatoriale de Klagenfurt; a l'è tôrnä a Innsbruck intô 1990, dove a l'è stæta restaurä e döviä pe serviççi rievocativi.

 Dæti tecnici 
 Costruttôi = Officinne UITE, Piaggio, Bagnea, Ansaldo, Breda, CGE
 Lunghessa = 13.562 mm
 Larghessa = 2.150 mm
 Artessa = 3.123 mm
 Capaçitæ = 25 posti assettæ, 85 posti in pê
 Scartamentô =1.000 mm
 Passô tra i carrelli = 6.950 mm
 Passô di carrelli = 1.800 mm
 Massa a vöô = 18,6 t
 Diametro röe = 660 mm
 Tipo môtôre = Ansaldo LC 229

 Notte 

 Bibliografîa 





 Atri progetti 

 Ligammi de föa 


Categorîa:Veìcoli
Categorîa:Traspòrti feroviàri
Categorîa:Traspòrti de Zêna